CELEX: 32011R0528
Language: et
Date: 2011-05-30 00:00:00
Title: Komisjoni rakendusmäärus (EL) nr 528/2011, 30. mai 2011 , milles käsitletakse Trichoderma reesei’ (ATCC PTA 5588) abil saadud endo-1,4-β-ksülanaasi söödalisandina kasutamise lubamist võõrutatud põrsaste ja nuumsigade puhul (müügiloa hoidja Danisco Animal Nutrition)  EMPs kohaldatav tekst

31.5.2011   
            
            
               ET
            
            
               Euroopa Liidu Teataja
            
            
               L 143/10
            
         KOMISJONI RAKENDUSMÄÄRUS (EL) nr 528/2011,
   30. mai 2011,
   milles käsitletakse Trichoderma reesei’ (ATCC PTA 5588) abil saadud endo-1,4-β-ksülanaasi söödalisandina kasutamise lubamist võõrutatud põrsaste ja nuumsigade puhul (müügiloa hoidja Danisco Animal Nutrition)
   (EMPs kohaldatav tekst)
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse Euroopa Parlamendi ja nõukogu 22. septembri 2003. aasta määrust (EÜ) nr 1831/2003 loomasöötades kasutatavate söödalisandite kohta, (1) eriti selle artikli 9 lõiget 2,
   ning arvestades järgmist:
   
               (1)
            
            
               Määruses (EÜ) nr 1831/2003 on sätestatud loomasöötades kasutatavate söödalisandite lubamise kord ning selliste lubade andmise alused ja menetlused.
            
         
               (2)
            
            
               Kooskõlas määruse (EÜ) nr 1831/2003 artikliga 7 on esitatud taotlus loa saamiseks Trichoderma reesei’ (ATCC PTA 5588) abil saadud endo-1,4-β-ksülanaasile (EC 3.2.1.8). Taotlusele on lisatud määruse (EÜ) nr 1831/2003 artikli 7 lõikes 3 nõutud üksikasjad ja dokumendid.
            
         
               (3)
            
            
               Taotluses käsitletakse Trichoderma reesei’ (ATCC PTA 5588) abil saadud endo-1,4-β-ksülanaasi (EC 3.2.1.8) lubamist võõrutatud põrsaste ja nuumsigade söödalisandina ning selle klassifitseerimist söödalisandite kategooriasse „zootehnilised lisandid”.
            
         
               (4)
            
            
               Komisjoni määrusega (EÜ) nr 9/2010 (2) anti kümneks aastaks luba kasutada kõnealust preparaati broilerkanade, munakanade, partide ja broilerkalkunite puhul.
            
         
               (5)
            
            
               Et toetada loa saamist Trichoderma reesei’ (ATCC PTA 5588) abil saadud endo-1,4-β-ksülanaasi (EC 3.2.1.8) kasutamiseks võõrutatud põrsaste ja nuumsigade puhul, esitati uusi andmeid. Euroopa Toiduohutusamet (edaspidi „toiduohutusamet”) jõudis oma 1. veebruari 2011. aasta arvamuses (3) järeldusele, et kavandatud kasutustingimuste korral ei avalda Trichoderma reesei’ (ATCC PTA 5588) abil saadud endo-1,4-β-ksülanaas (EC 3.2.1.8) kahjulikku mõju loomade ja inimeste tervisele ega keskkonnale ning et selle preparaadi kasutamine võib parandada zootehnilisi näitajaid. Toiduohutusameti arvates ei ole vajadust turustamisjärgse järelevalve erinõuete järele. Toiduohutusamet kinnitas ka määrusega (EÜ) nr 1831/2003 asutatud Euroopa Liidu söödalisandite referentlabori aruande söödalisandi analüüsimeetodi kohta söödas.
            
         
               (6)
            
            
               
                  Trichoderma reesei’ (ATCC PTA 5588) abil saadud endo-1,4-β-ksülanaasi (EC 3.2.1.8) hindamine näitab, et määruse (EÜ) nr 1831/2003 artiklis 5 sätestatud tingimused kasutamise lubamiseks on täidetud. Seepärast tuleks anda luba preparaadi kasutamiseks käesoleva määruse lisas esitatud viisil.
            
         
               (7)
            
            
               Käesoleva määrusega ettenähtud meetmed on kooskõlas toiduahela ja loomatervishoiu alalise komitee arvamusega,
            
         ON VASTU VÕTNUD KÄESOLEVA MÄÄRUSE:
   Artikkel 1
   Lisas nimetatud preparaati, mis kuulub söödalisandite kategooriasse „zootehnilised lisandid” ja funktsionaalrühma „seedimist soodustavad ained”, lubatakse kasutada söödalisandina loomasöötades kõnealuses lisas esitatud tingimustel.
   Artikkel 2
   Käesolev määrus jõustub kahekümnendal päeval pärast selle avaldamist Euroopa Liidu Teatajas.
   
      Käesolev määrus on tervikuna siduv ja vahetult kohaldatav kõikides liikmesriikides.
      Brüssel, 30. mai 2011
      
         
            Komisjoni nimel
         
         
            president
         
         José Manuel BARROSO
      
   
   
      (1)  ELT L 268, 18.10.2003, lk 29.
   
      (2)  ELT L 3, 7.1.2010, lk 10.
   
      (3)  EFSA Journal (2011); 9(2):2008.
   
      LISA
      
                  Söödalisandi registreeri-misnumber
               
               
                  Loa omanik
               
               
                  Söödalisand
               
               
                  Koostis, keemiline valem, kirjeldus, analüüsimeetod
               
               
                  Loomaliik või -kategooria
               
               
                  Vanuse ülempiir
               
               
                  Sisalduse alammäär
               
               
                  Sisalduse ülemmäär
               
               
                  Muud sätted
               
               
                  Loa kehtivusaja lõpp
               
            
                  Aktiivsuse ühik täissööda kilogrammi kohta, mille niiskusesisaldus on 12 %
               
            
                  
                     Zootehniliste lisandite kategooria. Funktsionaalrühm: seedimist soodustavad ained
                  
               
            
                  4a11
               
               
                  Danisco Animal Nutrition
               
               
                  Endo-1,4-β-ksülanaas
                  EC 3.2.1.8
               
               
                  
                               
                           
                           
                              
                                 Söödalisandi koostis
                              
                              Endo-1,4-β-ksülanaasi (EC 3.2.1.8) preparaat,
                              mis on saadud Trichoderma reesei (ATCC PTA 5588) abil ja mille endo-1,4-β-ksülanaasi minimaalne aktiivsus on 40 000 U (1)/g
                           
                        
                               
                           
                           
                              
                                 Toimeaine iseloomustus
                              
                              
                                 Trichoderma reesei (ATCC 5588) abil saadud endo-1,4-β-ksülanaas (EC 3.2.1.8)
                           
                        
                               
                           
                           
                              
                                 Analüüsimeetod
                                  (2)
                              
                              Kolorimeetriline meetod, mille puhul mõõdetakse vesilahustuva värvaine vabanemist endo-1,4-β-ksülanaasi toimel nisu arabinoksülaansubstraadist, mis on ristseotud asuriiniga.
                           
                        
               
                  (Võõrutatud) põrsad ja nuumsead
               
               
                   
               
               
                  2 000 U
               
               
                  —
               
               
                  
                              1.
                           
                           
                              Söödalisandi ja eelsegu kasutusjuhistes tuleb märkida säilitustemperatuur, kõlblikkusaeg ja granuleerimispüsivus.
                           
                        
                              2.
                           
                           
                              Kasutamiseks söödas, milles on rohkesti tärklis- ja muid polüsahhariide.
                           
                        
                              3.
                           
                           
                              Kuni 35 kg kaaluvad (võõrutatud) põrsad.
                           
                        
               
                  20. juuni 2011
               
            
         (1)  1 U on ensüümi kogus, mis pH taseme 5,3 ja temperatuuri 50 °C juures vabastab võrkstruktuuriga kaera/speltanisu ksülaanist 0,5 μmol redutseerivaid suhkruid (ksüloosi ekvivalente) minutis.
      
         (2)  Analüüsimeetodite üksikasjad on esitatud referentlabori veebilehel: http://irmm.jrc.ec.europa.eu/EURLs/EURL_feed_additives/Pages/index.aspx